open-index/open-wikipedia-markdown huggingface dataset:
Belgia rundt

**Belgia rundt** (offisielt: *Baloise Belgium Tour)* er et etapperitt innen landeveissykling som årlig blir avholdt i Belgia.

Rittet ble avholdt hvert år i perioden 1908 til 1981, kun avbrutt av de to verdenskrigene. Mellom 1982 og 1990 ble rittet bare avholdt enkelte år, og fra 1991 til 2001 ble det ikke avholdt noe ritt i det hele tatt. Fra 2002 er Belgia rundt igjen blitt et årlig arrangement på sykkelkalenderen.

Da UCI ProTour ble innført i 2005 lå det an til at rittet skulle slås sammen med ENECO Tour. Dette skjedde likevel ikke, og rittet er nå en del av UCI Europe Tour

## Vinnere

## Eksterne lenker
*
Anapa

**Anapa** (russisk: Ана́па) er en by i Krasnodar kraj i Russland. Den ligger ved Svartehavet, rundt 130&nbsp;km vest for Krasnodar. Innbyggertall: 53&nbsp;493 (folketelling 2002).

Byen er et ferie- og rekreasjonssted med mange kursteder og hoteller. Sammen med Sotsji og flere andre byer langs den russiske svartehavskysten har den opplevd en betydelig økt popularitet etter oppløsningen av Sovjetunionen, som etterlot tradisjonelle sovjetiske feriebyer på Krim og i republikken Abkhasia i Georgia på andre siden av grensen.

Området rundt Anapa har vært bosatt siden antikken. Den var først en betydelig havn (*Sinda*) og senere hovedstad i Sindica. Kolonien *Gorgippia* ble bygget på samme sted som Sinda på 600-tallet f.kr. av grekere som oppkalte byen etter en konge av Bosporos. På 200- og 100-tallet f.kr. blomstret Gorgippia, i likhet med dens skipseiere, som kontrollerte sjøtrafikken i den østlige delen av Svartehavet. Gorgippia var befolket til 300-tallet, da den ble herjet av nomadiske stammer. Disse stammene ga Anapa sitt nåværende navn. Byen ble senere erobret av Det osmanske riket, som bygget en festning her i 1791. Festningen ble gjentatte ganger angrepet av Russland, og ble nesten fullstendig ødelagt under den siste beleiringen i 1829.

## Eksterne lenker
* 
 
* Informasjonsnettsted for Anapa  (russisk)
Labinsk

**Labinsk** (russisk: Лаби́нск) er en by i Krasnodar kraj i Russland. Den ligger ved elva Laba (ei sideelv til Kuban), rundt 150&nbsp;km sørøst for Krasnodar. Innbyggertall: 61&nbsp;446 (folketelling 2002).

Stanitsaen *Labinskaja* ble grunnlagt høsten 1841. Don-kosakker var de første nybyggerne i den nye stanitsaen. I 1947 fikk den innvilget bystatus, og navnet ble endret til det nåværende *Labinsk*.

## Økonomi og næringsliv
Da byen ligger i et betydelig jordbruksområdet er byens økonomi preget av næringsmiddelindustri.
Det finnes også annen lettindustri, blant annet en fottøyfabrikk og en maling- og lakkfabrikk.

## Referanser


## Eksterne lenker
*
Novokubansk

**Novokubansk** (russisk: Новокубанск) er en by i Krasnodar kraj i Russland. Den ligger ved elva Kuban, rundt 160&nbsp;km øst for Krasnodar. Innbyggertall: 34&nbsp;000 (folketelling 2021)

Byen ble grunnlagt i 1867 av tidligere soldater fra Kaukasus-krigene. Den fikk bystatus i 1966.

Byen ligger i et jordbruksområde, og den er et sentrum for den lokale næringsmiddelindustrien.

## Referanser
Steve James

**Steve James** er navnet til flere personer:

* Steve James (produsent) (1955&ndash;), amerikansk filmprodusent og regissør
* Steve James (skuespiller) (1952&ndash;1993), amerikansk skuespiller
* Steve James (snookerspiller) (1961&ndash;), engelsk snookerspiller
Yavin

**Yavin** er en fiktiv planet i Star Wars-universet. En av planetens måner var opprørenes base i episode IV, men i Episode Vs introtekst står det at de blir jaget vekk fra basen sin, så det er en base der bare i episode IV.

## Slaget ved Yavin
*Slaget ved Yavin* danner utgangspunktet for kalendersystemet som benyttes i Star Wars, hvor BBY er «Before Battle of Yavin» (før slaget ved Yavin) og ABY er «After Battle of Yavin» (etter slaget ved Yavin).

Selve slaget finner sted i Episode IV: ''Et nytt håp'' etter at Prinsesse Leia blir befridd fra Dødsstjernen. Det galaktiske imperiet klarer å spore Leias flukt til Opprøreralliansens base på en av Yavin 4s måner. Opprørerne må derfor ødelegge Dødsstjernen før den rekker å bruke sin dødelige stråle for å ødelegge hele månen. Slaget ender med seier til Opprøreralliansen da Luke Skywalker klarer å sende en stråleladning mot Dødsstjernens svake punkt, den ytre enden av en kanal som leder direkte inn til den sentrale reaktoren i Dødsstjernens energisystem. Som en følge av denne ladningens ankomst i reaktoren, eksploderer reaktoren så kraftig at hele Dødsstjernen oppløses i småbiter (synliggjort i filmen tilsvarende en fyrverkeri-eksplosjon).

## Eksterne lenker
*
Jono El Grande & The Luxury Band

**Jono El Grande & The Luxury Band** (tidligere: **The Jono El Grande Orchestra**) er et performanceorkester dannet i 2000 av Jono El Grande. 

Bandet beståer av utvalgte musikere som har spilt med bl.a. Oslo Filharmoniske Orkester, Oslo Sinfonietta og Poing. Bandet spiller musikken til Jono El Grande.

## Involverte musikere fra 2000 - 2009
(sortert etter partiturisk stemmerekkefølge)
* Jono El Grande – *gitar, vokal og direksjon*
* Hans Martin Austestad – *vokal*
* Sjur Odden Skjeldal – *vokal, performance*
* Eva Lunde – *vokal*
* Bård Bratlie – *vokal, kazoo*
* Stefan Ibsen Zlatanos – *vokal, fløyte (+ piano)*
* Kjell Asbjørn Bunæs – *fløyte*
* Lise Herland – *obo*
* Anne-Sofie Halvorsen – *bassklarinett*
* Rolf Borch – *klarinett og bassklarinett*
* Embrik Snerte – *fagott*
* Erik Løkra – *sopran-, tenor- og baritonsaksofon*
* Lars Frank – *sopran-, tenor- og baritonsaksofon*
* Rolf-Erik Nystrøm – *sopranino-, alt- og baritonsaksofon*
* Hallvard M. Godal – *baritonsaksofon (stand in)*
* Karl Strømme – *trompet*
* Tarjei Grimsby – *trombone*
* Øyvind Brække – *trombone*
* Tomas Gantelius – *piano & synth*
* André Bongard – *keyboards*
* Andreas Ulvo – *keyboards*
* Torgeir Koppang – *fender rhodes*
* Petter Sørlie Kragstad – *keyboards*
* Lars Andreas Aspesæter – *keyboards*
* Thor Kvande – *synth & fender rhodes*
* Ståle Liavik Solberg – *trommer*
* Terje Engen – *trommer*
* Thomas Dulsrud – *trommer (stand in)*
* Ole Henrik Moe – *sag (+ 2. fiolin)*
* Kai Sundin Gjessing – *perkusjon (gjest)*
* Håkon Mørch Stene – *xylofon, vibrafon og perkusjon*
* Erik Fossen Nilsen – *xylofon, vibrafon og perkusjon*
* Kjell Tore Innervik – *xylofon*
* Anders Kregnes Hansen – *vibrafon*
* Ida Kristine Hansen – *1. fiolin*
* Kari Rønnekleiv – *1. fiolin*
* Ragnhild Lien – *1. fiolin*
* Isa Caroline Holmesland – *2. fiolin*
* Karin Hellqvist – *1. & 2. fiolin*
* Gunnhild Oddbjørnsdatter Nordahl – *bratsj*
* Lars Bryngelsson – *bratsj*
* Cecilia Anne Wilder – *bratsj*
* Karoline Vik Hegge – *bratsj*
* Katrine Schiøtt – *cello*
* Lisa Isabel Holstad – *cello*
* Kaja Pettersen – *cello*
* Eivind Henjum – *bass*
* Sigurd Dale – *bass (stand in)*
* Håkon Thelin – *kontrabass*
Hugo Koblet

**Hugo Koblet** (født 1925-1964) var en sveitsisk profesjonell syklist.

Han begynte sin profesjonelle karriere i 1946. Han gjorde seg først bemerket innen banesykling og vant det sveitsiske mesterskapet i forfølgelsesløp hvert eneste år mellom 1947 og 1954. I 1947 vant han bronse i VM, og i 1951 og 1954 vant han sølv.

Koblet ble berømt over hele Europa da han i 1950 ble den første ikke-italienske vinner av Giro d'Italia. I 1951 slo han den store italienske syklisten Fausto Coppi ved å vinne Grand Prix des Nations. Samme år kom den viktigste seieren i karrieren hans: han vant Tour de France, og tok fem etappeseire.

Hugo Koblet var en pen mann, og hans berømmelse brakte ham en sverm av vakre kvinner og medførte en livsstil som påvirket karrieren. Selv om han også siden gjorde det bra, med blant annet to andreplasser i Giroen, nådde karrieren aldri høydene fra 1950-51. Han trakk seg tilbake i 1958.

Seks år etter at han la opp, døde Koblet som 39-årig i en bilulykke under omstendigheter som har medført spekulasjoner om hans død var et selvmord snarere enn en ulykke. 

## Større seire
* 1950
** Giro d'Italia
** Sveits rundt
* 1951
** Tour de France
** Grand Prix des Nations
* 1952
** Meisterschaft von Zürich
* 1953
** Sveits rundt
** Romandiet rundt
** Giro d'Italia – andreplass sammenlagt
* 1954
** Meisterschaft von Zürich
** Giro d'Italia – andreplass sammenlagt
* 1955
** Sveits rundt

## Referanser


## Eksterne lenker
*
Skålvik

**Skålvik** er en grend som ligger i Fjell kommune i Hordaland. Grenda ligger mellom Sekkingstad i nord, og Møvik i sør og har forbindelse til øyene Langøyna, Syltøyna, Lokøyna og Algrøyna. Skålvik har en skole som heter Skålevik Skule og idrettslaget som heter Nest-Sotra holder til i bydga.
Italias under-21 landslag i fotball

**Italias under-21 landslag i fotball** er det nasjonale under-21 landslaget i fotball i Italia, og blir styrt av FIGC. Italia har vunnet det *europeiske U-21 mesterskapet i fotball* 5 ganger (*1992*, *1994*, *1996*, *2000* og *2004*).

## Eksterne lenker
* Det italienske fotballforbundet
* UEFA U-21 mesterskapet
Robert Langdon

**Robert Langdon** er en fiktiv person som er hovedperson i fire av Dan Browns bøker, *[[Engler og demoner]]*, *[[Da Vinci-koden]]*, *[[Det tapte symbol]]*, "Inferno" og "Opprinnelsen"

I bøkene bor han i Boston i Massachusetts. Robert Langdon er amerikansk professor innen religiøs symbologi på Harvard, og er ekspert på kunst, symboler og koder. 

I de tre filmene som er produsert, Da Vinci-koden (film), Engler & demoner (film) og Inferno spiller Tom Hanks (fra filmen Forrest Gump som hovedrolleinnehaver) rollen som Robert Langdon.

## Eksterne lenker
*
AN/SPQ-9

**AN/SPQ-9** er en amerikansk radar i bruk på flere skip i US Navy. Radaren er utviklet av Northrop Grumman Norden Systems og kan følge både overflatemål og lavtflygene luftmål.
Den er en integrert del av Mk-86 ildledningsystemet, og kan integreres i Naval Tactical Design System (NTDS).
AN/SPQ-9B varianten er en fullstendig oppgradert versjon av radaren, og kan benyttes både som selvstendig enhet og som en integrert del av et våpensystem. Den kan erstatte AN/SPQ-9A varianten i Mk-86 ildledningsystemet, og være integret i Ship Self Defense System (SSDS).

## Plattform
Radaren har vært og er installert på en rekke forskjellige fartøyer.
Iowa-klassen, Tarawa-klassen, Ticonderoga-klassen, Spruance-klassen, Kidd-klassen, San-Antonio-klassen, Charles F. Adams-klassen, Nimitz-klassen, Virgina-klassen (krysser), California-klassen og Lütjens-klassen

## Varianter
* AN/SPQ-9A
* AN/SPQ-9B

## Eksterne lenker
* FAS.org om AN/SPQ9B – besøkt 18. mars 2009
O’Neill-stipendiet

**O'Neill-stipendiet** (også kalt for «O'Neill-prisen») er et svensk stipend for skuespillere ved teateret som siden 1956 er blitt årlig delt ut av Dramaten (Kungliga Dramatiska Teatern). Prisen er en av Sveriges fremste æresbevisninger for skuespillere og ble etablert av den amerikanske dramatikeren Eugene O'Neill (1888-1953).

I takknemlighet for at Dramaten var den teaterscene i verden som mer enn alle andre ga oppmerksomhet til O'Neills forfatterskap, ga han rett før sin død den 27. november 1953 rettighetene til å uroppføre hans mest sentrale drama, *[[Lang dags ferd mot natt]]*. Hans enke, Carlotta Monterey, donerte senere rettigheter til enda flere av hans stykker, samt forfatterinntektene fra alle svenske oppsetninger til det innstiftede Eugene O'Neills minnefond. Fondet forvaltes av Dramatens styre som siden 1956 på O'Neills fødselsdag, den 16. oktober, deler ut stipendiet til teaterets skuespiller som har utmerket seg på scenen. Prisen skal i henhold til O'Neills ønske gå til *«highly deserving actors of Dramaten»*, «de mest fortjente skuespillere på Dramaten». Prispengene utgjør per 2010 rundt 35&nbsp;000 SEK.

De første stipendene i 1956 ble delt ut til hovedrolleinnehaverne i uroppsetningen av *Lang dags ferd mot natt*, Inga Tidblad og Lars Hanson.

## O'Neill-stipendiater
*1956 - Inga Tidblad og Lars Hanson 
*1957 - Tora Teje 
*1958 - Anders Henrikson 
*1959 - Gunn Wållgren 
*1960 - Ulf Palme
*1961 - Eva Dahlbeck 
*1962 - Olof Sandborg 
*1963 - Georg Rydeberg 
*1964 - Sif Ruud 
*1965 - Holger Löwenadler 
*1966 - Gertrud Fridh 
*1967 - Olof Widgren 
*1968 - Irma Christenson 
*1969 - Jan-Olof Strandberg 
*1970 - Birgitta Valberg 
*1971 - Anders Ek 
*1972 - Anita Björk 
*1973 - Olle Hilding 
*1974 - Margaretha Krook 
*1975 - Ernst-Hugo Järegård 
*1976 - Toivo Pawlo 
*1977 - Ulla Sjöblom 
*1978 - Ingvar Kjellson 
*1980 - Allan Edwall 
*1981 - Aino Taube 
*1982 - Jarl Kulle 
*1983 - Ulf Johanson 
*1984 - Margaretha Byström 
*1985 - Sven Lindberg 
*1986 - Mona Malm 
*1987 - Hans Strååt 
*1988 - Bibi Andersson og Jan Malmsjö 
*1989 - Gunnel Lindblom 
*1990 - Thommy Berggren 
*1991 - Börje Ahlstedt 
*1992 - Erland Josephson 
*1993 - Lena Endre 
*1994 - Lennart Hjulström 
*1995 - Stina Ekblad 
*1996 - Per Myrberg 
*1997 - Krister Henriksson 
*1998 - Marie Göranzon 
*1999 - Keve Hjelm 
*2000 - Lil Terselius 
*2001 - Örjan Ramberg 
*2002 - Pernilla August 
*2003 - Björn Granath 
*2004 - Irene Lindh
*2005 - Reine Brynolfsson
*2006 - Lena Nyman
*2007 - Rolf Skoglund
*2008 - Anita Wall
*2009 - Hans Klinga
*2010 - Malin Ek
*2011 - Johan Rabaeus
*2012 - Kristina Törnqvist
*2013 - Pontus Gustafsson
*2014 - Thérèse Brunnander
*2015 – Per Mattsson
*2016 – Melinda Kinnaman
*2017 – Jonas Karlsson
*2018 – Ingela Olsson
*2019 – Erik Ehn
*2020 – Marie Richardson

## Referanser


## Eksterne lenker
* Dramaten, om prisen og pristakerne 1956–2013 (PDF)
USS «John C. Stennis» (CVN-74)

**USS «John C. Stennis»** er det syvende hangarskipet i Nimitz-klassen. Det er oppkalt etter senator John C. Stennis og ble satt i tjeneste 9. desember 1995.

## Historie
USS «John C. Stennis» ble bestilt 30. juni 1988 og kjølstrekkingen ble startet 13. mars 1991 ved Newport News Shipbuilding i Newport News i Virginia.
Skipet ble døpt 11. november 1993 av Mrs. Margaret Stennis-Womble, datter av senator John C. Stennis.

Den 9. desember 1995 ble skipet satt i tjeneste ved Naval Station Norfolk og i januar 1996 ble flydekket sertifisert.
De neste to årene gjennomførte USS «John C. Stennis» en rekke øvelser langs østkysten av USA for å trene nye og gamle piloter i å operere sammen med et hangarskip.

### 1998–1999
26. februar 1998 forlot USS «John C. Stennis», med Carrier Air Wing Seven ombord, Norfolk for sitt første oppdrag. 7. mars gikk hun gjennom Suez kanalen, og hun ankom Persiabukten 11. mars. Her avløste hun USS «George Washington» som en del av Operation Southern Watch. 19. juli 1998 forlot hun Persiabukten og satte kursen mot sin nye hjemmebase Naval Air Station North Island i San Diego i California.
I oktober 1998 startet et seks måneders vedlikeholds- og oppgraderingsprogram ved NAS North Island.

Den 30. november 1999 gikk USS «John C. Stennis» på grunn i nærheten av North Island. I forbindelse med grunnstøtingen ble kjølingen til atomreaktorene tettet og de måtte stenges ned for en periode på 45 minutter. Oppryddingen etter uhellet kostet omtrent 2 millioner dollar.

## Referanser




## Litteratur

*
Centaur-klassen

**Centaur-klassen** var en britisk skipsklasse av hangarskip.

Centaur-klassen var en viderutvikling av Majestic-klassen, og var større og raskere. Klassen ble påbegynt under den andre verdenskrig og skulle egentlig bestå av åtte skip, men ved krigens slutt ble fire av dem kansellert og byggingen av de resterende ble forsinket slik at det første ikke sto ferdig før i 1953. Et av skipene er fremdeles operativt i den indiske marinen under navnet «Viraat».

Klassen bestod av følgende skip:
* HMS «Albion» – Bygget av Swan Hunter. Ferdig 26. mai 1954. Tatt ut av tjeneste 2. mars 1973 og hugget opp samme år.
* HMS «Arrogant» – Kansellert i oktober 1945.
* HMS «Bulwark» – Bygget av Harland & Wolff. Ferdig 4. november 1954. Tatt ut av tjeneste 27. mars 1981 og hugget opp i 1984.
* HMS «Centaur» – Bygget av Harland & Wolff. Ferdig 1. september 1953. I reserve fra desember 1965 og solgt for opphugging 11. august 1972.
* HMS «Hermes» (opprinnelig **HMS «Elephant»**) – Bygget av Vickers-Armstrong. Ferdig 18. november 1959. Solgt til India i 1986. Fremdeles operativ som «Viraat».
* HMS «Hermes» – Kansellert i oktober 1945.
* HMS «Monmouth» – Kansellert i oktober 1945.
* HMS «Polyphemus» – Kansellert i oktober 1945.

## Kilder

* 

## Eksterne lenker
*
Fylkesvei 6494

**Fylkesvei 6494 (Fv6494)** går mellom Bjørklimoen og Hoston i Orkland kommune.

Før Trøndelag fylke ble opprettet 1. januar 2018 hadde veien betegnelsen fylkesvei 480 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Retox

***Retox*** er Turbonegers åttende album, utgitt 11. juni 2007 i Norge.

## Sporliste
# «We're Gonna Drop the Atom Bomb» – 3:41
# «Welcome to the Garbage Dump» – 1:58
# «Hell Toupée» – 3:27
# «Stroke the Shaft» – 3:19
# «No, I'm Alpha Male» – 3:13
# «Do You Do You Dig Destruction» – 3:46
# «I Wanna Come» – 3:37
# «You Must Bleed/All Night Long» – 2:39
# «Hot and Filthy» – 3:15
# «Boys from Nowhere» – 3:29
# «Everybody Loves a Chubby Dude» – 3:48
# «What Is Rock?!» – 7:49
# «Back In Denim»  (Bonusspor)
# «Into the Void» (Bonusspor)
# «Levelled Karma» (iTunes-bonusspor)
## Medvirkende
### Turboneger
* Hank Von Helvete - sang, låtskriver, produsent 
* Euroboy - gitarer, kor, låtskriver, produsent 
* Rune Rebellion - gitarer, låtskriver, produsent 
* Pål Pot Pamparius - gitarer, låtskriver, produsent 
* Happy-Tom - bassgitar, kor, låtskriver, produsent 
* Chris Summers - trommer, kor, låtskriver, produsent 
### Øvrige
* Tomas Dahl - bakgrunnvokal 
* John Agnello - produsent, miksing 
* Anders Møller - tekniker 
* Chris Sansom - tekniker
* Erlend Gjertsen - tekniker
* Lars Voldsdal - tekniker 
* Chris DeCocco - mikseassistent 
* James Frazee - mikseassistent 
* Ted Young - mikseassistent 
* Ted Jensen - mastering 
* Keith Marlowe - fotograf
* Terry Richardson - fotograf
* Trond Sættem - fotograf 
* Gardar Eide Einarsson - artwork 
* Matias Faldbakken - artwork 
* Dimitri Kayiambakis - art direction 
* Michael Jobson - management

## Eksterne lenker
*
Saleby

**Saleby** er et tettsted i Lidköping kommune i Västra Götalands län i landskapet Västergötland i Sverige. I 2010 hadde tettstedet 232 innbyggere.

Stedet er mest kjent for Sveriges eldste kirkeklokke som henger i Saleby kirke. Klokken er fra 1228 og har runeinskripsjon med følgende ordlyd: *Då jag var gjord, då var ett tusen tvåhundra tjugo vintrar och åtta från Guds födelse. Hell Maria, full av nåd. Dionysius vare välsignad.*

## Referanser
Fredrik Sverstad Eriksen

**Fredrik Sverstad Eriksen** (født 1982) er en norsk fotballkeeper som spiller for Bærum SK.

Eriksen kom tilbake til Kongsvinger IL Toppfotball i slutten av mars 2008 etter et års gjesteopphold i Moss.

## Eksterne lenker
*
Fylkesvei 7752

**Fylkesvei 7752** går mellom Stangnes og Gangsås i Harstad kommune. Veien er 1,3&nbsp;km lang.

Frem til 2019 hadde veien betegnelsen fylkesvei 13 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
Rolf Skoglund

**Rolf Fredrik Skoglund** (født 11. august 1940 i Stockholm, død 28. juni 2022 i Stockholm) var en svensk skuespiller.

## Biografi
Skoglund studerte ved Dramatens elevskola 1964–1967. Han har deretter mer eller mindre permanent vært engasjert ved Dramaten. I 2003 ble han engasjert ved Stockholms stadsteater. Han har også gitt stemme til flere figurer i tegnede filmer og lest inn lydbøker. Mest kjent har han blitt for sin rolle som den stressede faren Gösta i Kjell Sundvalls film *[[Vi hade i alla fall tur med vädret]]*.

## Filmografi (utvalg)
### Spillefilm
* 2010 – *[[Kommissarie Späck]]*
* 2008 – *[[Vi hade i alla fall tur med vädret – igen]]*
* 2008 – *[[Morgan Pålsson-Världsreporter]]*
* 2006 – *[[Desmond & träskpatraskfällan]]*
* 2005 – *[[Rubinbröllop]]* 
* 2004 – *[[Håkan Bråkan & Josef]]* 
* 2001 – *[[Puder]]* 
* 2000 – *[[Jönssonligan spelar högt]]*
* 2000 – *[[Hundhotellet]]*  
* 2000 – *[[Livet är en schlager]]* 
* 1998 – *[[Rymd]]* 
* 1997 – *[[En kvinnas huvud]]*
* 1996 – *[[Nu är pappa trött igen!]]* 
* 1994 – *[[Pillertrillaren]]* 
* 1993 – *[[Kärlekens himmelska helvete]]* 
* 1993 – *[[Härifrån till Kim]]* 
* 1992 – *[[Hammar (film)|Hammar]]* 
* 1990 – *[[Hemligheten]]* 
* 1989 – *[[Den lilla sjöjungfrun]]* (stemme)
* 1987 – *[[Fadern, sonen och den helige ande]]* 
* 1986 – *[[I lagens namn]]*
* 1985 – *[[Stilleben (film)|Stilleben]]* 
* 1985 – *[[Svindlande affärer]]* 
* 1983 – *[[Moderna människor]]* 
* 1979 – *[[Barnförbjudet]]* 
* 1978 – *[[Bomsalva]]* 
* 1977 – *[[Hempas bar]]* 
* 1977 – *[[Måndagarna med Fanny]]* 
* 1977 – *[[Den allvarsamma leken (film, 1977)|Den allvarsamma leken]]*
* 1976 – *[[Långt borta och nära]]* 
* 1975 – *[[Garaget]]* 
* 1974 – *[[En handfull kärlek]]*
* 1963 – *[[Mordvapen till salu]]*

### TV-produksjoner
* 2021 – *[[Mer panik i tomteverkstan]]*
* 2019 – *[[Panik i tomteverkstan]]*
* 2018 – *[[Familjen Rysberg]]*
* 2010 – *[[Fångarna på fortet]]*
* 2006 – *[[Mäklarna]]*
* 2004 – *[[Lille Ho och loppan Fli]]* (stemme)
* 2003 – *[[Hem till Midgård]]*
* 2003 – *[[Chess (TV)|Chess]]*
* 2002 – *[[Stackars Tom]]*
* 2000 – *[[Brottsvåg]]*
* 1999 – *[[S:t Mikael (TV)|S:t Mikael]]*
* 1999 – *[[De tre vännerna och Jerry]]* (stemme)
* 1997 – *[[Snoken]]*
* 1997 – *[[Persons parfymeri]]*
* 1997 – *[[Bondånger]]*
* 1996 – *[[Cluedo - en mordgåta]]*
* 1991 – *[[V som i viking]]*
* 1991 – *[[Duo jag]]*
* 1991 – *[[Sista vinden från Kap Horn]]*
* 1989 – *[[Ture Sventon, privatdetektiv (julkalender)|Ture Sventon, privatdetektiv]]*
* 1980 – *[[Vi hade i alla fall tur med vädret]]*
* 1977 – *[[Ett resande teatersällskap]]*
* 1977 – *[[Men så en dag om morgonen]]*
* 1977 – *[[Möss och människor]]*
* 1974 – *[[Skuggan av en hjälte]]*

## Teater/sceneproduksjoner (utvalg)
* 2007 – Fördold- Dramaten
* 2003 – Chess- Cirkus

## Priser og utmerkelser (utvalg)
* 2007 – O'Neill-stipendiet

## Referanser


## Eksterne lenker
*
Fylkesvei 6180

**Fylkesveg 6180** går mellom Liabøen og Lyngstad i Heim kommune.

Frem til 2019 hadde veien betegnelsen fylkesvei 352 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
* 
Google Maps: Fv352
Prinsesse Juliana internasjonale lufthavn

**Prinsesse Juliana internasjonale lufthavn**  er en flyplass som ligger i øyområdet Sint Maarten på den nederlandske delen av øya Saint Martin. Flyplassen er den nest travleste i Øst-Karibien med sine 1 663 226 passasjerer (2005), etter Luis Muñoz Marín internasjonale lufthavn i San Juan, Puerto Rico. Flyplassen er hovedbase for Windward Islands Airways og er hovedflyplass også for øyene Leeward Islands, Anguilla, Saba, St. Barthélemy og St. Eustatius. Flyplassen er oppkalt etter Juliana av Nederland, som var kronprinsesse da flyplassen ble åpnet. Det finnes også en flyplass på den franske siden av øya ved Marigot, kalt Grand Case lufthavn eller L'Espérance lufthavn.  

## Historie
Flyplassen ble opprettet som en militær flystripe i 1942, men ble konvertert til en sivil lufthavn i 1943. I 1964 ble flyplassen flyttet og fikk et nytt terminalbygg og kontrolltårn. Flyplassen ble oppgradert i 1985, 2007 og en i 2013/2014.

## Selskaper og reisemål
*Air Antilles Express (Pointe-à-Pitre, Saint Barthélemy)
**Air Antilles Express (Cayenne) 
*Air Canada (Toronto-Pearson) [vinterrute] 
*Air Caraïbes (Saint Barthélemy, Pointe-à-Pitre, Port-au-Prince, Paris-Orly)
*Air France (Paris-Charles de Gaulle, Pointe-à-Pitre, Port-au-Prince) 
*Air Transat (Montreal, Toronto-Pearson) 
*American Airlines (Miami, New York-JFK, San Juan) 
**American Eagle (San Juan, Santo Domingo) 
*"Anguilla Air Services" (Anguilla)
*Arkefly (Amsterdam) 
*Aserca Airlines (Caracas) [charter] 
*Avianca (Bogotá) [charter] 
*CanJet [charter] 
*Caribair (Santo Domingo, Punta Cana) 
*Caribbean Airlines, (Barbados, Kingston) 
*Corsairfly (Paris-Orly) 
*Delta Air Lines (Atlanta) 
*Dutch Antilles Express (Bonaire, Curaçao) 
*Insel Air (Curaçao, Bonaire, Port-au-Prince, Santo Domingo) 
*JetBlue Airways (New York-JFK) 
*KLM Royal Dutch Airlines (Amsterdam) 
*Leeward Islands Air Transport (Antigua, Barbados, Guyana, St. Croix, St. Kitts, St. Thomas, San Juan, Tortola) 
*North American Airlines (Boston) 
*Saint Barth Commuter (Saint Barthélemy) 
*Salvador Internacional (Salvador da Bahia, São Paulo, Brasilia)
*Spirit Airlines (Fort Lauderdale)
*Take Air (Dominica) 
*TAM Linhas Aéreas (São Paulo, Brasilia, Salvador da Bahia) [charter] 
*Sun Country Airlines (Minneapolis/St Paul) [vinterrute] 
*"Trans Anguilla Airlines" (Anguilla) 
*United Airlines (Chicago-O'Hare, Washington-Dulles, Newark) 
*US Airways (Charlotte, Philadelphia) 
*Windward Islands Airways (Anguilla, Antigua, Beef Island, Dominica, Montserrat, Nevis, Santo Domingo, Saba, St. Barts, St. Eustatius, St. Kitts, St. Lucia) 
*WestJet (Montreal) 

### Frakt
*Amerijet (Miami, Santiago (DR), Santo Domingo) 
*Ameriflight 
*"CaribEx" 
*DHL 
*FedEx 
*"Roblex"' 
*"SkyWay" 
*"Passenger" 


Fil:StMaartenApproach.jpg|Et småfly på vei til å lande
Fil:06-SXM-airport1s.jpg|Den nye terminalen sett fra innsiden 
Fil:SXMDanger.jpg|Skilt som advarer folk om at «spotting» på Maho Beach kan være farlig


## Referanser


## Eksterne lenker
*
Martin Fröst

**Martin Fröst** (født 14. desember 1970 i Uppsala) er en svensk klarinettist. Han har studert i Stockholm, samt i Hannover med Hans Deinzer.

I dag er han en av verdens ledende klarinettsolister. Han er kjent som en utmerket fortolker av standardrepertoaret, men også som en av de mest nyskapende klarinettistene, og har bestilt og urfremført flere verker. En av disse er Anders Hillborgs "Peacock Tales". 

Martin Fröst har spilt inn flere CD-er siden debuten "French Beauties and Swedish Beasts" sammen med pianisten Roland Pöntinen i 1994. På disse finnes blant annet Mozart, Carl Nielsen, Kaleiv Aho og Webers klarinettkonserter, i tillegg til en rekke verk for klarinett og piano.

Sammen med pianisten Christian Ihle Hadland overtar Fröst som kunstnerisk leder for Kammermusikkfestivalen i Stavanger 15. september 2009.

Fröst ble i 2012 tildelt den svenske medaljen Litteris et Artibus.

## Priser (utvalg)
* 2014 – *[[Léonie Sonnings musikkpris]]*
* 2007 – *[[Dagens Nyheters kulturpris]]*

## Referanser


## Eksterne lenker
* 
* 
*
Robert Jungk

**Robert Jungk** (født 11. mai 1913 i Berlin, Tyskland, død 14. juli 1994 i Østerrike) var en østerriksk forfatter og journalist, som  er kjent for sine beskrivelser av atombomben og dens konsekvenser. Han regnes som en pioner innen freds-og miljøbevegelsen. Han skrev også under pseudonymene **Robert Baum** og **Robert Baum-Jungk**.

Jungk var født inn i en jødisk familie i Berlin. Da Adolf Hitler kom til makten flyktet Jungk til Paris, hvor han tok sin utdannelse ved Sorbonne. Han flyttet videre til Spania, så til Tsjekkoslovakia, og til slutt til Sveits, hvor han tilbrakte krigsårene som journalist. Han hadde også flere opphold i Nazi-Tyskland, hvor han reiste under falskt navn.

Etter krigen oppholdt han seg i mange år i USA som korrespondent for forskjellige tyske aviser. I 1952 kom hans første bok: *Tomorrow Is Already Here*, som handlet om fremtidsspørsmål, hvor han tar for seg problemer som truer i sivilisasjonens fremtid, og hvordan de må løses allerede nå.

Boken *Som Tusen Soler: Atomforskernes skjebne* (først utgitt i 1954, på norsk i 1957)var den første beskrivelsen av forløpene som ledet til Manhattanprosjektet og utviklingen av atombomben, helt tilbake til fysikerne først kom opp med ideen om en bombe. Boken tok også for seg det nazistiske atom-bombe prosjektet, som foregikk parallelt til det amerikanske, og hvordan dette påvirket det amerikanske eksperimentet til å komme i stand. 
Han beskrev også tidlig strålingen i etterkant av den første atombomben over Hiroshima i boken *Stråler fra asken*(først utgitt 1959)

På 1970-tallet utviklet han en teknikk som han kalte *fremtidsverkstedet*, som er en metode for sosial endring og innovasjon nedenfra, som fikk stor utbredelse på kontinentet. I Norge drives i dag stiftelsen Idébanken, inspirert av Jungks ideer. 

I 1986 ble han tildelt Right Livelihood Award i Sverige.

I 1992 forsøkte han å bli østerriksk president under mandat for partiet De Grønne. Han fikk 5,8 prosent av stemmene.

Robert Jungk døde i 1994 og ligger begravet på den jødiske kirkegården i Wien.

## Referanser
Vidar Furholt

**Vidar Gjedrem Furholt** (født 18. november 1973) er en norsk artist og låtskriver som ga ut sin debutplate *Likevel* i 2007. Han har også gitt ut EP-en *Ta imot* (2011), CD-en *Papirhimmelen* (2014), CD/LP-en *Steinansikt* (2020) og CD-albumet *Slippe taket* (2025).

Han har gjort duetten *[https://www.youtube.com/watch?v=woHKHbCOlSQ Ikkje akkurat kjærester]* sammen med ''Marie Klåpbakken''*,* og skrev i 2024 låta *"Ikkje fiks meg" med* låtskriver og artist *[[Hanne Sørvaag]].*

Han synger sine egne viser med norske tekster. Furholt har flere låter fra hver utgivelse listet på NRK P1 sine lokalstasjoner.

## Referanser


## Eksterne lenker
* Anmeldelse på Viser.no
* Artistens hjemmeside
* Vidar Furholt på Spotify
Glava

:*For tettstedet i Sverige se [[Glava (Värmland)]]*

**Glavagruppen** er et industriselskap med norsk hovedkontor i Askim. Navnet på firmaet er sammensatt fra ordet *glassvatt*.

Selskapet har (per 2023) produksjonsanlegg i Askim, Fredrikstad, Trondheim, Ski og Stjørdal. Selskapet har ca. 500 ansatte (per 2023), og hadde i 2007 en omsetning på i underkant av 1,5 milliarder kroner. I 2017 ble det norske aksjeselskapet Glava AS en del av det franske konsernet Saint-Gobain. Per 2023 er omsetningen til Glavagruppen på ca. 2,4&nbsp;milliarder i året. Selskapet er mest kjent for å produsere isolasjonsmaterialer til lyd- og varmeisolasjon.

## Historie
Selskapet ble opprettet i 1935, og drev den gangen med lisensproduksjon av glassvatt, et produkt oppfunnet i Tyskland.

## Produktet
Glassull framstiles av et spesielt borsilikatglass som varmes opp til ca. 1 400 °C før massen dras ut til fiber.

## Referanser


## Eksterne lenker
* Bedriftsinfo om Glava AS hos Sesam
* Kunngjøringer i Brønnøysundregistrene om Glava AS
Reseptor (biokjemi)

Innen biokjemi er en **reseptor** et protein på cellemembranen eller inne i cytoplasma eller cellekjernen, som binder et spesifikt molekyl (en ligand). Dette kan være en nevrotransmitter eller et hormon eller en annen substans (f.eks legemiddel), som innleder en respons inne i cellen.
Eplehaugen

**Eplehaugen** er en husmannsplass på Bærums Verk under Bærums Verk hovedgård.

## Beliggenhet
Eplehaugen ligger øst i lia under Eineåsen, sørvest for Bærums Verk hovedgård, eller «slottet» som det også kalles. Plassen finnes avmerket på kart så langt tilbake som 1882. 

Det er sannsynlighet for at Eplehaugen lå der lenge før Hovedgården ble påbegynt i 1848.

## Bygninger
Karakteristisk for Eplehaugen er den usedvanlig lange bygningen, hvor våningshus og uthus ligger i hver sin ende. (Kilde: Bærum bibliotek)

Den lange bygningen er et resultat av mange tilbygg opp igjennom generasjonene. Boligdelen har bestått av 2 leiligheter som i dag er slått sammen. Det er derfor dobbelt opp av fjøs, stall, vognskjul og vedskjul. Bygningen er ca. 55 meter lang.

Boligdelen er laftet, antakelig senere er panelt innvendig og utvendig med stående panel. Stall og skjul i bindingsverk med stående panel utvendig. Fjøset er murt opp av slaggstein fra masovnen på Bærums Verk. Slaggsteinsveggene er blant de best bevarte på Bærums Verk. Begge slaggsteinsvegger ble restaurert i 2018.

Eplehaugen har også en godt bevart bakerovn i et eget bygg, antakelig av "nyere" dato. Dessverre er det fjernet en del murstein fra den, så den er ikke i brukbar stand. Bygningen rundt ovnen er godt bevart med nytt tak.

## Husmenn
Plassen er fremdeles bebodd og ble restaurert i 2001. Plassen er holdt i sin opprinnelige stil. Eplehaugen hører inn under Løvenskiold konsernets eiendomsmasse.

## Eksterne lenker
* Eplehaugen (Bærum Bibliotek)
* Handelsstedet Bærums Verk
* Løvenskiold
USS «Dwight D. Eisenhower» (CVN-69)

**USS «Dwight D. Eisenhower»** er det andre skipet i Nimitz-klassen i den amerikanske marinen. Skipet er oppkalt etter president Dwight D. Eisenhower.

USS «Dwight D. Eisenhower» erstattet USS «Franklin D. Roosevelt».

## Litteratur
*
Fylkesvei 6122

**Fylkesveg 6122** går mellom Arnvikbukta og Hagen på Aspøya i Tingvoll kommune.

Frem til 2019 hadde veien betegnelsen fylkesvei 296 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Signalflagg

**Signalflagg** er en type flagg med en farge- og mønsterkombinasjon som angir en bestemt mening, gjerne bokstaver, tall eller en bestemt melding, som for eksempel et nødsignal. 

Signalflagg benyttes til sjøs, særlig innenfor sjøforsvaret. De maritime signalflaggene er i dag fastsatt internasjonalt. Signalflagg kan også anvendes til semafor og forekommer også innen en rekke idrettsgrener, blant annet motorsport. 

## Se også
*Internasjonale maritime signalflagg
*Semafor
*Racingflagg

## Litteratur
*Poul Erik Pedersen: *Signalering til søs — Flagsignalering i den danske orlogsflåde i perioden 1720-1800*, København, 1995.
Robert Service

**Robert William Service** (1874–1958) var en skotsk-canadisk poet og forfatter. Service vokste opp i Storbritannia og flyttet til Canada som 21-åring der han fikk arbeid som banktjenestemann. Hans første diktsamling ble utgitt i 1907. Forfatterskapet gikk bra og etter to år kunne han si opp sin bankstilling for å kunne reise rundt om i Amerika og Europa. Under Balkankrigen og  første verdenskrig arbeidet han som krigskorrespondent. 
### Biografi
Han levde først av strøjobber i Whitehorse og Yukon, og fant etter hvert arbeid i en bank i Dawson. Der arbeidet han frem en samling ballader og dikt, utgitt i 1907 under tittelen *The Songs of a Sourdough.* Blant dem var den berømte balladen «The Shooting of Dan McGrew». Han hadde først sendt teksten til et forlag i New York med en sjekk på 100 dollar for å få trykket 100 eksemplarer. Han fikk sjekken tilbake, sammen med en royaltysjekk på 1000 dollar og et generøst tilbud om å utgi balladesamlingen hans. «Trykt millioner av ganger, resitert og tilpasset for scene og film, har denne balladen, skrevet en vinternatt på Yukon, gjort forfatteren til en rik mann.» 

Service hyllet den barske levemåten ved Klondikeelven i *The Ballad of Cheechako* (1909) og i novellen *The Trail of '98* (1910). Dette ble tilpasset til en film av Clarence Brown i 1928.

I 1912 ble han militærkorrespondent i Balkankrigene og kjørte ambulanse under første verdenskrig. Disse opplevelsene ga ham materialet til rimversene i *The Red Cross Man* (1916). Han tilbrakte resten av livet, også andre verdenskrig, i Frankrike og Monte Carlo.

Hans senere verker oppnådde ikke samme popularitet som hans tidligere verker. Hans selvbiografi kom ut i to utgaver: *Ploughman of the Moon* (1945) og *Harper of Heaven* (1948). 

I 1942 spilte han seg selv i en liten cameo-rolle sammen med Marlene Dietrich og John Wayne i den alaskiske westernen *The Buccaneer*, og han kan der sees skrivende sitt mest berømte dikt om Dan McGrew.

I Dawson er tømmerhytta hans en turistattraksjon.

### Mer om diktningen
Inspirert av sine egne eventyr skrev Service flere romaner. Fortellingen *The Trail of Ninety-Eight* ble oversatt til norsk av Ulf Gleditsch med tittelen Nerver av stål i 1978.
Det er lite av hans verker som er kjent i Norge; Fridtjof Nansen kalte ham «Nordenlandenes dikter» og siterte ham i enkelte av sine taler, blant annet i minnetalen over Roald Amundsen;

Noen få andre av hans dikt er blitt tonesatt, blant andre «The Cremation of Sam McGee» med Johnny Cash.

## Referanser


## Eksterne lenker
* Robert Service;Utvalgte dikt
Lanternebøkene

**Lanternebøkene** var en norsk bokserie som ble utgitt av Gyldendal Norsk Forlag fra 1962 fram til 1986. I alt kom det ut 499 bøker i serien. Serien ble etablert og redigert av forlagsredaktør Sigmund Hoftun.

Serien var ment som et billigbibliotek for skjønnlitteratur av høy kvalitet, og omfattet romaner, noveller, dikt og skuespill, både fra Norge og utlandet. Hensikten med serien var blant annet å konkurrere med billigbøkene til Pax forlag. Bøkene er uinnbundet, og nummert med en *L* og et løpenummer. Den første boka i serien var *L&nbsp;1&nbsp;Hemingway:&nbsp;Samlede noveller*.

Bing & Bringsværd var rådgivere for underprosjektet *[[Lanterne science fiction]]*, som presenterte utenlandsk science fiction, men som også slapp til nye, norske forfattere innenfor denne sjangeren.

Det kom også fem bøker i serien Gyldendals kjempelanterner. Disse kom i perioden 1972–1974. Her kom en av Norges første utgivelser av James Joyces *[[Ulysses]]*, da i dansk oversettelse. 

Det fantes to søsterserier, en for faglitteratur, *[[Fakkel-bøkene]]*, som også ble introdusert og redigert av Sigmund Hoftun, og en for kriminallitteratur, *[[Den svarte serie]]*. 

## Bøker i Lanterneserien
INS «Viraat» (R22)

**INS «Viraat»** er et indisk hangarskip.

Opprinnelig et hangarskip i den britiske marinen under navnet HMS «Hermes» ble hun i 1986 kjøpt av India, og etter en omfattende modernisering ble hun operativ med den indiske marinen 20. mai 1987.

«Viraat» opererer Sea Harrier FRS. Mk 51 VTOL-fly og forskjellige typer helikoptre. Hun har også plass for 750 fullt utstyrte soldater og fire landingsfartøy.

## Kilder

* 

* 

## Eksterne lenker
*
Fylkesvei 6112

**Fylkesveg 6112** går mellom Hamna og Leitet på Bergsøya i Gjemnes kommune.

Frem til 2019 hadde veien betegnelsen fylkesvei 285 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Flaggoffiser

**Flaggoffiser** er et uttrykk for en høyere militær offiser som har rett til å føre eget kommandoflagg som uttrykk for sin grad eller rang. Som flaggoffiserer regnes typisk admiraler og generaler, men også offiserer av lavere grad umiddelbart under admiraler og generaler i hierarkiet. Betegnelsen er av maritim opprinnelse og går tilbake til at admiraler førte et særskilt befalstegn i mastetoppen.

## Norge
I det norske Sjøforsvaret regnes i tillegg til admiraler, viseadmiraler og kontreadmiraler også flaggkommandører som flaggoffiserer. Tilsvarende er brigaderer å regne som flaggoffiserer i Hæren og Luftforsvaret, da i tillegg til generaler, generalløytnanter og generalmajorer. Disse fører egne kommandoflagg med et varierende antall stjerner i orlogsflagget.
Lanterne science fiction

**Lanterne science fiction** var en bokserie med science fiction-litteratur som ble utgitt av Gyldendal Norsk Forlag.

Bing & Bringsværd var rådgivere for serien, som var en del av Lanterne-bøkene. Bøkene var uinnbundet, med et svart omslag, og et forsidebilde som regel laget av Peter Haars i airbrush-teknikk.

Hensikten var å presentere et representativt utvalg av utenlandsk science fiction, samtidig som norske forfattere skulle få prøve seg. Den siste tiden ble det også gjort et forsøk på å starte et magasin i bokform, *[[Nazar]]*. Flere viktige bøker innenfor sjangeren ble oversatt til norsk i denne serien, men en legger likevel merke til at den sentrale forfatteren Robert A. Heinlein kun har fått med to noveller. Ingar Knudtsen, Reidar Jensen og Åsmund Forfang debuterte i Lanterne science fiction. 

Gyldendal gav også ut Luna-bøkene med fantasy-litteratur for et ungt publikum.

## Liste over bøker i serien

Her er det valgt å ta med alle bøker av Kurt Vonnegut som ble utgitt i Lanterne-bøkene. Noen av disse er ikke merket *Lanterne science fiction* ettersom de ikke oppfyller vilkårene for å kalles science fiction, og noen har et hvitt omslag, men alle forsidebildene er laget av Peter Haars.

Bing & Bringsværd er redaktør for alle antologiene.

## Referanser


## Eksterne lenker
* Lanterne Science Fiction - a set on Flickr - forsidebilder
Tokariske språk

**Tokariske språk** er to utdødde indoeuropeiske språk som var i nær slekt med hverandre, **tokarisk A** og **tokarisk B**. De ble talt av mennesker i Sentral-Asia.

Språket er kjent fra tekster skrevet ca. 500&ndash;700 e.Kr. Tekstene ble funnet på begynnelsen av 1900-tallet i den kinesiske provinsen Xinjiang. Tekstene er omformuleringer fra sanskrit av buddhistiske tekster.

## Eksempel på tokarisk

## Eksterne lenker
* Tocharian alphabet.
* Tocharian alphabet
* Modern studies are developing a Tocharian dictionary.
* Mark Dickens, 'Everything you always wanted to know about Tocharian'.
Fylkesvei 6114

**Fylkesveg 6114** går mellom Hogset og Bjerkeset i Gjemnes kommune.

Før Høgsettunnelen ble åpnet 3. juni 2013 var strekningen mellom Hogset og Astad del av .

Frem til 2019 hadde veien betegnelsen fylkesvei 286 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Zumwalt-klassen

**Zumwalt-klassen** er en klasse jagere utviklet for den amerikanske marinen. Skipene er multi-operasjonsskip med fokus på angrep mot land. Utviklingen av klassen er en nedskalert versjon av DD-21-fartøyprogrammet, og ble tidligere omtalt som DD(X). Tre skip er under bygging og det første er planlagt satt under kommando i 2015. Opprinnelig var det planlagt 32 skip, men grunnet høye kostnader ble dette redusert til 24 og så til syv. Den amerikanske marinen har nå bestilt tre skip og vil viderutvikle Arleigh Burke-klassen i stedet for å bygge flere skip av Zumwalt-klassen.

## Fartøyer

## Eksterne lenker
*
Gåseide

**Gåseide** (også skrevet *Gaaseide/Gåseid*) er et gårdsnummer og tidligere poststed i Ålesund kommune. 

Gåseide var opprinnelig et gårdsnavn , men betegner i dag et område med forstadsbebyggelse beliggende mellom Nørvasundet og Ratvika. 

Stedet har vært bebodd siden vikingtida, da gården ble ryddet. Gården ble fra omkring 1640 kapellangård i Borgund prestegjeld, og fra 1749 oppdelt i to bruk. Det ene bruket ble på 1800-tallet videre oppdelt i to bruk, hvorav det ene ble kalt "Lauritsgarden". Et område som i dag fungerer som Aksla IL si fotballbane var på 1800-tallet benyttet av Peder Gaaseide, kalt "Gaase P" (født Øvrebust, tok navnet Gaaseide når han giftet seg med odelsjenta) som privat skytebane tilhørende "Lauritsgarden", eid av familien Gaaseide. Under 2. verdenskrig ble denne gården okkupert av nazistene og etterlot seg ved krigens slutt diverse utstyr.

Gåseide fikk i 1943 eget poståpneri. Fra 1968 hadde stedet postnummeret 6015. Dette ble erstattet av «Gåseid, 6022 Ålesund» i 1987. Postkontoret ble nedlagt i 1993. Området er i dag utbygd, hovedsakelig med eneboliger, med postnummer 6015 Ålesund.

## Referanser
Fylkesvei 6230

**Fylkesveg 6230** går mellom Øvre Berg og Kviltorp i Molde.

Frem til 2019 hadde veien betegnelsen Fylkesvei 404 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Eidsvoll 1814

:*Se også monumentalmaleriet [[«Eidsvold 1814»]]


*'Eidsvoll 1814''' er et museum som forvalter Eidsvollsbygningen og det tilhørende publikumsenteret Wergelands Hus. Museet er en avdeling av Norsk folkemuseum. 

Eidsvoll 1814 ble opprettet som en stiftelse av Stortinget i 1998, men ble fra 1. januar 2010 slått sammen med Norsk Folkemuseum. Dette skjedde i som del av den nasjonale museumsreformen. Stiftelsen erstattet det tidligere Eidsvollsminnet. Det ble opprettet i 1837 da Eidsvollsbygningen ble kjøpt for å bevares som nasjonalmonument. Bygningen ble kjøpt av private for innsamlede midler, og i 1851 gitt som gave til den norske stat.

Publikumssenteret Wergelands Hus ble åpnet i 2005. Bygningen inneholder utstillings-saler, auditorium, museumsbutikk, kafe og kontorer.

## Direktører
* Thore Desserud 1999–2001
*Erik Jondell: 2001–2016
* Bård Frydenlund: 2016–

## Referanser
 
 
 
 

## Eksterne lenker
* 
* Ressursside om Grunnlovsjubileet 1814-2014 hos Nasjonalbiblioteket
Majestic-klassen (hangarskip)

**Majestic-klassen** var en britisk skipsklasse av hangarskip.

Majestic-klassen var en viderutvikling av Colossus-klassen, men hadde blant annet forsterket flydekk for å kunne operere tyngre fly og redusert drivstoffkapasitet for å kompensere for den økte vekten. Ingen av skipene i Majestic-klassen ble brukt av den britiske marinen.

Klassen bestod av følgende skip:

* HMS «Hercules» – Bygget av Vickers-Armstrong, Tyne. Kjøpt av India 30. april 1957 og bygget ferdig av Harland & Wolff 3. mars 1961 for den indiske marinen som «Vikrant». Tatt ut av tjeneste 31. januar 1997.
* HMS «Leviathan» – Bygget av Swan Hunter. Sjøsatt 7. juni 1945, men aldri fullført. Hugget opp i 1968.
* HMS «Magnificent» – Bygget av Harland & Wolff. Ferdig 21. mars 1948 og overført til Canada som HMCS «Magnificent». Tilbakeført til den britiske marinen 14. juni 1957 og satt i reserve. Solgt for opphugging i juli 1965.
* HMS «Majestic» – Bygget av Vickers-Armstrong, Barrow. Kjøpt av Australia i 1947. Bygget ferdig 28. oktober 1955 for den australske marinen som HMAS «Melbourne». Tatt ut av tjeneste 30. juni 1982 og solgt for opphugging i april 1985.
* HMS «Powerful» – Bygget av Harland & Wolff. Kjøpt av Canada i 1952. Bygget ferdig 17. januar 1957 for den canadiske marinen som HMCS «Bonaventure». Tatt ut av tjeneste 3. juli 1970.
* HMS «Terrible» – Bygget av Devonport Dockyard. Kjøpt av Australia og bygget ferdig for den australske marinen 16. desember 1948 som HMAS «Sydney». Tatt ut av tjeneste 12. november 1973 og solgt for opphugging i 1975.

## Kilder
* 

## Eksterne lenker
*
Fylkesvei 522

**Fylkesvei 522** går mellom Giskemo og Gjerde i Ålesund kommune.

Frem til 2019 hadde veien betegnelsen fylkesvei 103 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart
Colossus-klassen

Flere skipsklasser har gått under navnet **Colossus-klassen**:

*Colossus-klassen (1882) av britiske slagskip fra 1882.
*Colossus-klassen (1910) av britiske slagskip fra 1910.
*Colossus-klassen av britiske hangarskip fra 1943/44.
Hero (sang med Charlotte Perrelli)

**«Hero»** er en svensk slagerpopsang fra 2008 som er komponert av Fredrik Kempe og Bobby Ljunggren. Den fremføres av Charlotte Perrelli og vant svenske Melodifestivalen 2008. «Hero» var Sveriges bidag i Eurovision Song Contest 2008 i Beograd i Serbia, der den endte som nummer 18 av 25 i finalen.

## Bakgrunn
Låten er komponert av Fredrik Kempe og Bobby Ljunggren, som tidligere hadde levert en rekke låter til Melodifestivalen. Sistnevnte hadde vunnet konkurransen tre ganger tidligere, i 1995 med «Se på mig», i 1998 med «Kärleken är» og i 2006 med «Evighet». Til å fremføre «Hero», fikk låtskriverne Charlotte Perrelli (tidligere *Nilsson*), som hadde vunnet Melodifestivalen og Eurovision Song Contest 1999 med «Take Me to Your Heaven».  

«Hero» var blant deltakerne i Melodifestivalen 2008 og vant delfinalen i Karlskrona. Sangen avanserte dermed til finalen i Globen i Stockholm 15. mars 2008, der den vant juryavstemningen og kom på andreplass i telefonavstemningen. Da poengene ble slått sammen, var «Hero» den endelige vinneren og fikk representere Sverige i Eurovision Song Contest 2008 i Beograd i Serbia.

I Beograd deltok Sverige i den andre semifinalen og var det andre bidraget ut på scenen. I forkant av konkurransen var «Hero» en av de store favorittene til å vinne, men sangen kvalifiserte seg til finalen med et nødskrik: Seerne hadde den på tolvteplass, og bare de ti beste gikk til finalen. Fagjuryene valgte imidlertid «Hero» som det tiende bidraget til finalen, på bekostning av Nord-Makedonia som var nummer ti hos seerne. I finalen var Sverige det femtende landet på scenen av 25 deltakere. I avstemningen fikk sangen bare 48 poeng og endte som nummer 18 av 24. Den høyeste poengscoren kom fra Malta som ga 12 poeng.

### Norsk-svensk pressekrangel
I forkant av Eurovision Song Contest havnet svenske og norske medier i «spalte-krig» etter at *[[Dagbladet|Dagbladets]]* Anders Grønneberg sammenlignet Perrelli med «Porno-Tanja», mens Wig Wams Åge Sten Nilsen syntes Perrelli så ut som en «transvestitt». Perrelli kalte norsk presse for «nådeløs», og svensk presse var misfornøyd med at Norge «bare» ga 7 poeng til Sverige i telefonavstemningen.

## Utgivelse
«Hero» ble gitt ut som CD-singel og digital nedlastning av plateselskapene M&L Records og Universal 12. mars 2008.

### Sporliste

### Bidragsytere
Medvirkende musikere på singelen:

* Støttevokal – Agnetha Kjörsvik, Anna Nordell
* Gitar – Pontus Söderqvist
* Mastering – Björn Engelmann
* Miksing – Grizzly
* Produsent – Peter Boström
* Låtskrivere – Bobby Ljunggren, Fredrik Kempe
* Vokal – Charlotte Perrelli

## Listeplasseringer
Tross sangens svake plassering i Eurovision Song Contest, gikk «Hero» til topps på den svenske singellisten, og den gikk inn på flere hitlister i Europa – inkludert norske VG-lista. Sangen nådde i tillegg en tredjeplass på Svensktoppen og en andreplass i SR P3s *[[Trackslistan]]*.

## Referanser